Laattapisteen logo
**Laattapiste** on suomalainen, kylpyhuoneisiin erikoistunut tuotemerkki, jonka omistaa Laattapiste-Pukkila Oy.

Historia
--------

Laattapiste Oy Vantaan myymälä ja pääkonttori
Heikki ja Ann-Marie Haru perustivat Laattapisteen vuonna 1979. He olivat remontoineet asuntoja myydäkseen niitä eteenpäin. Samalla he olivat huomanneet kylpyhuonelaattojen suppean valikoiman Suomessa ja päättivät alkaa niiden maahantuonnin.

Yritys lähes kaksinkertaisti liikevaihtonsa joka vuosi. Vuonna 1989 Heikki Haru kuoli syöpään. Hänen puolisonsa Ann-Marie jatkoi yrityksessä, apunaan pariskunnan pojat, Tommi ja Petteri Haru.

Vuonna 1992 Laattapisteen pääkonttori muutti Piispankylään, Kivistön alueelle Vantaalle.

Vuonna 1998 yhtiöllä oli 42 työntekijää ja sen liikevaihto oli noin 77 miljoonaa markkaa.

Vuonna 2006 yhtiö kertoi, että sen kylpyhuonetarvikeketjun konsepti aiottiin laajentaa Laattapiste Collection Lifestyleksi. Myymälöissä myytiin kaikkea kylpyhuoneissa tarvittavia tarvikkeita: laattojen kiinnitysaineita, laattoja, hanoja, kalusteita, poreammeita, jopa pyyheliinan koukkuja. Harun perheen toinen perheyritys, Kiinteistöyhtiö Haru aikoi investoida 22 miljoonaa euroa uusiin myymälöihin. Myymälöitä rakennettiin Raisioon, Järvenpäähän, Lahteen, Joensuuhun, Seinäjoelle ja Kouvolaan. Yhtiöllä oli kaksi omaa myymälää, Helsingissä ja Vantaalla. Loput 32 myymälää toimivat franchise-periaatteella Laattapiste Collection -myymälöinä. Uusiin myymäläkonsepteihin tuli mukaan myös muita sisustusalan toimijoita, esimerkiksi Vallila Interior.

Vuonna 2016 Laattapiste osti Projektimatto Oy:n, joka maahantoi tekstiili- ja vinyylimattoja. Vuonna 1984 perustettu perheyritys työllisti neljä henkilöä ja sen liikevaihto oli 5,1 miljoonaa euroa.

Joulukuussa 2022 Laattapiste osti Pukkilan italialaiselta Ricchetti Groupilta. Laattapisteellä oli seitsemän omaa myymälää ja 12 shop-in-shop-myymälää. Sillä oli myös jälleenmyyjäverkosto, joka toimi ympäri Suomea.

Toukokuussa 2023 Laattapiste ja Pukkila fuusioituivat Laattapiste-Pukkila Oy:ksi.

Tuotteet
--------

Laattapisteen palveluja ovat kylpyhuoneremonttien suunnittelu ja toteutus. Sen tuotevalikoimaan kuuluu esimerkiksi:*lähde?*

* keraamisia laattoja ja luonnonkiviä
* pintamateriaaleja, esimerkiksi vinyylilankkuja ja -laattoja, tekstiilimattoja ja -laattoja
* mittatilausmattoja,
* kalusteita ja peilejä, altaita, wc-istuimia, pesuistuimia ja urinaaleja,
* hanoja ja suihkuja, suihkukaappeja, suihkuseiniä ja suihkuovia
* pore- ja kylpyammeita
* pyyhekuivaimia, pientarvikkeita
* laattojen kiinnitysaineita ja Wedi-XPS märkätilalevyja, ja muita rakennuskemian tuotteita

Tunnustuksia
------------

* Vuonna 1998 Laattapiste valittiin pääkaupunkiseudun vuoden yritykseksi.

Lähteet
-------

1. 1 2  Laattapiste-Pukkilalle yhteiset myymälät *www.kiinteistoposti.fi*.  15.3.2023. Viitattu 17.11.2023.
2. 1 2 3 4  Kyösti Jurvelin Pekka Karhunen kuvat: Tommi Haru ja suuri unelma *Kauppalehti*.  23.11.2006. Viitattu 17.11.2023.
3. ↑  Leena Koivisto: Vantaalla pian 30 vuotta pääkonttoriaan pitänyt Laattapiste katselee tarkasti oman hiilijanjälkensä perään – "Suuret rakennuttajat ovat tuotteiden ekologisuudesta erittäin kiinnostuneita, kuluttajat kysyvät asiasta harvoin" *Vantaan Sanomat*.  26.11.2020. Viitattu 17.11.2023.
4. 1 2  Laattapisteestä vuoden yritys pääkaupunkiseudulla *Kauppalehti*.  23.11.1998. Viitattu 17.11.2023.
5. 1 2 3  Anna-Liisa Lilius: Sisustusinto poikii kauppainvestointeja *Talouselämä*.  2.11.2006. Viitattu 17.11.2023.
6. ↑  Laattapiste jatkaa kasvuaan ja ostaa Projektimaton *Projektiuutiset.fi*.  22.6.2016. Viitattu 17.11.2023.
7. 1 2  Heidi Huotilainen: Laattapiste on ostanut Pukkilan koko osakekannan *Kauppalehti*.  15.12.2022. Viitattu 17.11.2023.

Aiheesta muualla
----------------

* Verkkosivusto